open-index/open-wikipedia-markdown huggingface dataset:
อุดม ไกรวัตนุสสรณ์

**อุดม ไกรวัตนุสสรณ์** (เกิด 16 กรกฎาคม พ.ศ. 2510) นายกองค์การบริหารส่วนจังหวัดสมุทรสาคร อดีตสมาชิกสภาผู้แทนราษฎรจังหวัดสมุทรสาคร 4 สมัย  อดีตเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (วิเชษฐ์ เกษมทองศรี) อดีตผู้ช่วยเลขานุการรัฐมนตรีว่าการกระทรวงการคลัง (ธวัชวงศ์ ณ เชียงใหม่)

## ประวัติ
นายอุดม ไกรวัตนุสสรณ์เป็นบุตร นาย มณฑล ไกรวัตนุสสรณ์ อดีตรัฐมนตรีช่วยว่าการกระทรวงเกษตรและสหกรณ์ และนาง พอใจ ไกรวัตนุสสรณ์

อุดม ไกรวัตนุสสรณ์ เข้าศึกษาในชั้นประถมศึกษาที่โรงเรียนอนุบาลสมุทรสาคร และโรงเรียนเอกชัย จากนั้นจึงเข้าศึกษาในระดับมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2522 จากนั้นจึงได้เข้าศึกษาต่อในคณะรัฐศาสตร์ สาขาการปกครอง จุฬาลงกรณ์มหาวิทยาลัย (รุ่นเดียวกับ วสุ แสงสิงแก้ว, เมทนี บุรณศิริ และ จักรภพ เพ็ญแข) จบการศึกษาระดับปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง และได้รับประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง รุ่นที่ 3 จากสถาบันพระปกเกล้า

## งานการเมืองระดับประเทศ
อุดม ไกรวัตนุสสรณ์ เป็นสมาชิกสภาผู้แทนราษฎร จังหวัดสมุทรสาคร ในการเลือกตั้ง พ.ศ. 2538, พ.ศ. 2539, พ.ศ. 2544, พ.ศ. 2548 นอกจากนั้นยังเคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง เป็นเลขานุการรัฐมนตรีประจำสำนักนายกรัฐมนตรี เป็นที่ปรึกษารัฐมนตรีช่วยว่าการกระทรวงคมนาคม เป็นเลขานุการรัฐมนตรีว่าการกระทรวงศึกษาธิการ และเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย

## งานการเมืองท้องถิ่น
ต่อมาในปี พ.ศ. 2563 ได้ลงสมัครรับเลือกตั้งนายกองค์การบริหารส่วนจังหวัดสมุทรสาคร พร้อมด้วยทีม ส.อบจ. สค. ในนาม " ทีมฅนทำงาน" หมายเลข 3 โดยได้รับชัยชนะอย่างท่วมท้น ด้วยคะแนนคะแนนเสียง 131,537คะแนน ชนะขาดอันดับ 2 นายอวยชัย จาตุรพันธ์ ผู้สมัครหน้าใหม่จากคณะก้าวหน้าที่ได้เพียง 26,463 คะแนน ขณะที่อันดับ 3 นายเชาวรินทร์ ชาญสายชลจาก พรรคเพื่อไทย ได้ 22,553 คะแนน ได้ทีม ส.อบจ.สค. ถึง 26 คน และทางคณะกรรมการการเลือกตั้งได้รับรองผลการเลือกตั้งเมื่อวันที่ 2 กุมภาพันธ์ 2564 เป็นนายก อบจ. คนที่ 6 ต่อจาก นายอุดร ไกรวัตนุสสรณ์ พี่ชาย (เสียชีวิต) และนายมณฑล ไกรวัตนุสสรณ์ บิดา
thumb|นายอุดม ไกรวัตนุสสรร์ นายกอบจ.สมุทรสาคร คนที่ 6

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดสมุทรสาคร
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสมุทรสาคร
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สกุลไกรวัตนุสสรณ์
การวิจัยเชิงปฏิบัติ

**การวิจัยเชิงปฏิบัติ** () เป็นระเบียบวิธีสำหรับเรียนรู้จากประสบการณ์ เสนอโดยนักจิตวิทยาสังคมชื่อ เคิร์ท เลวิน (Kurt Lewin) รวมถึงวิธีสร้างและจัดการความรู้ในลักษณะของการสอบถาม (inquiry) ประกอบด้วยเส้นเวียนก้นหอย (spiral) ของกิจกรรมตั้งแต่ขั้นตอนการวางแผน (planning) การปฏิบัติ (acting) การสังเกตผล (observing) และการประเมินสะท้อนกลับ (reflecting) โดยจะมีการกระทำซ้ำกิจกรรมในเส้นเวียนก้นหอยทั้งหมด จนกว่าจะบรรลุวัตถุประสงค์ของการวิจัยเพื่อสร้างองค์ความรู้ใหม่นั้น

การวิจัยเชิงปฏิบัติเป็นความพยายามในการหาความรู้เพื่อแก้ปัญหาที่เผชิญอยู่ ด้วยการนำความรู้ที่มีอยู่ไปใช้ปฏิบัติจริงในบริบทของพื้นที่ เพื่อสร้างองค์ความรู้ใหม่ โดยตั้งอยู่บนพื้นฐานความเชื่อที่ว่า ความรู้สามารถเกิดขึ้นจากความมุ่งมั่นร่วมใจที่จะปฏิบัติและเรียนรู้ร่วมกัน กระบวนการหาความรู้ใหม่ในลักษณะนี้ไม่จำเป็นจะต้องดำเนินการโดยผู้เชี่ยวชาญภายนอกเท่านั้น แต่สามารถสร้างกลไกเพื่อการสร้างความรู้ใหม่โดยผู้ปฏิบัติได้เอง

การวิจัยเชิงปฏิบัติคือการนำแนวคิดไปสู่การปฏิบัติโดยมีเจตจำนงที่จะปรับปรุงหรือเปลี่ยนแปลงสภาพสังคมด้วยการเพิ่มองค์ความรู้สู่สังคมนั้น ทั้งนี้จะเป็นการใช้งานองค์ความรู้ภายใต้บริบทที่เป็นจริง มีการศึกษาสถานการณ์ในสังคมโดยผู้ที่มีส่วนเกี่ยวข้องกับสถานการณ์นั้นเพื่อเพิ่มความเข้าใจในปรากฏการณ์ อันจะนำไปสู่การปรับปรุงหรือเปลี่ยนแปลงตนเองได้

รูปแบบของกิจกรรมในการสร้างความรู้ใหม่ ของการวิจัยเชิงปฏิบัติการ จะเป็นกระบวนการที่มีการเปลี่ยนแปลงอย่างต่อเนื่องในทุกๆ กิจกรรมในเส้นเวียนก้นหอยเพื่อค้นหาความรู้อย่างลุ่มลึก ใช้วิธีการแก้ปัญหาแบบมีส่วนร่วม เน้นความร่วมมือโดยเสมอภาค สร้างความรู้เพื่อการปรับปรุงเปลี่ยนแปลงของสังคม โดยมีจุดมุ่งหมายเพื่อสังคมที่ดีขึ้น ผลที่ได้จากการวิจัยเชิงปฏิบัติจะได้ทั้งองค์ความรู้ใหม่ และความสามารถใหม่ในการผลิตความรู้ด้วย

## แหล่งข้อมูลอื่น
* CARN  เครือข่ายร่วมการวิจัยเชิงปฏิบัติ
* แหล่งข้อมูลการวิจัยเชิงปฏิบัต  จากมหาวทิยาลัยเซาเทิร์น ครอส
* การวิจัยเชิงปฏิบัติ  โดยมาร์ติน ไรเดอร์ แห่งมหาวิทยาลัยโคโลราโด ณ เดนเวอร์ (คณะศึกษาศาสตร์)
* การวิจัยเชิงปฏิบัติของครู จาก เอดเชนจ์ (Edchange)
* PARnet.org หนึ่งในเว็บไซต์เก่าแก่ที่สุดที่อุทิศเพื่อประชาคมงานวิจัยเชิงฏิบัติสนับสนุนโดยเครือข่ายเข้าร่วมการวิจัยเชิงปฏิบัติคอร์แนล
* PARchives, ฐานข้อมูลในวงการนี้

หมวดหมู่:วิธีการวิจัย
หมวดหมู่:การวิจัย
หมวดหมู่:จิตวิทยา
คาราวาน

**คาราวาน** อาจหมายถึง
* ขบวนคาราวาน กลุ่มพาหนะขนส่งสินค้าซึ่งรวมตัวกันเป็นกลุ่มเพื่อช่วยเหลือกันระหว่างเดินทาง
* คาราวาน (วงดนตรี) วงดนตรีเพื่อชีวิตรุ่นแรกๆ ของประเทศไทย
รายชื่อภาพยนตร์ไทย พ.ศ. 2502

**รายชื่อภาพยนตร์ไทย ที่ออกฉายครั้งแรกใน พ.ศ. 2502**

## อ้างอิง
* ภาพยนตร์ไทยปี 2502 ที่ ThaiContentDB
* http://www.thaifilmdb.com
* http://www.thaifilm.com 

2502
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2502
คั่นหน้า

ในรายละเอียดของเวิลด์ไวด์เว็บ **คั่นหน้า** หรือ **บุ๊กมาร์ก ** () คือตัวระบุแหล่งทรัพยากรสากล (Uniform Resource Identifier; URI) ที่เก็บไว้ค้นในภายหลัง เว็บเบราว์เซอร์ในปัจจุบันทั้งหมดมีคุณสมบัติบุ๊กมาร์ก บุ๊กมาร์กถูกเรียกเป็น **ของโปรด** (favorites) หรือ **ทางลัดอินเทอร์เน็ต** (Internet shortcuts) บนอินเทอร์เน็ตเอ็กซ์พลอเรอร์ ซึ่งมีความหมายเดียวกันกับ *บุ๊กมาร์ก* ตั้งแต่สงครามเบราว์เซอร์ครั้งแรก

มีการใช้บุ๊กมาร์กบนเบราว์เซอร์มาตั้งแต่เว็บโมเสกใน ค.ศ. 1993 บนเว็บโมเสกเรียกบุ๊กมาร์กว่า *ฮอตลิสต์* และรุ่นเก่าของโอเปร่า เว็บช่วงแรกที่มีคุณสมบัติบุ๊กมาร์ก ได้แก่ ไวโอลาดับเบิลยูดับเบิลยูดับเบิลยู (ViolaWWW) และเซลโล

เบราว์เซอร์รุ่นใหม่เริ่มขยายคุณสมบัติ "บุ๊กมาร์ก" ให้รวมความหลากหลายของการบันทึกลิงก์ มอซิลลา ไฟร์ฟอกซ์ได้แนะนำไลฟ์บุ๊กมาร์กใน ค.ศ. 2004 แต่อย่างไรก็ตาม ทางมอซิลลานำคุณสมบัตินี้ออกใน ค.ศ. 2018 

## การใช้งาน
ในโปรแกรมค้นดูเว็บส่วนใหญ่จะมีคำสั่งในรายการเลือกด้านบน โดยเลือกไปที่ "คั่นหน้า" (หรือ เฟเวอริต) แล้วเลือก "ใส่เพิ่ม" หรือ "จัดการ" เพื่อทำการลบหรือจัดเรียงคั่นหน้าที่ต้องการ

## ดูเพิ่ม
* โซเชียลบุ๊กมาร์ก

## อ้างอิง

หมวดหมู่:เว็บเบราว์เซอร์
หมวดหมู่:คำศัพท์อินเทอร์เน็ต
เลกอส

**เลกอส** หรือ **ลากอส** (; อังกฤษแบบไนจีเรีย: ; ) เป็นเมืองที่ใหญ่ที่สุดในประเทศไนจีเรีย และเป็นเมืองใหญ่อันดับสองของทวีปแอฟริกา รองจากกรุงไคโรของประเทศอียิปต์ เลกอสเป็นเมืองที่มีจำนวนประชากรหนาแน่นมาก มีจำนวนประชากรถึง 16 ล้านคน เป็นเมืองศูนย์กลางธุรกิจ การบิน การพาณิชย์ อุตสาหกรรมน้ำมันในภูมิภาคแอฟริกาตะวันตก และเป็นอดีตเมืองหลวงของประเทศไนจีเรีย เนื่องจากเลกอสเป็นเมืองที่ใหญ่มาก มีประชากรอาศัยหนาแน่นเกินไป ดังนั้นในปี ค.ศ. 1991 รัฐบาลไนจีเรียจึงได้ย้ายเมืองหลวงจากเลกอสไปอยู่ที่กรุงอาบูจาแทน ปัจจุบันเลกอสจึงจัดเป็นเมืองสำคัญเมืองหนึ่งของโลก เพราะไนจีเรียจัดเป็นประเทศที่ส่งออกน้ำมันรายใหญ่ที่สุดในทวีปแอฟริกา

## หมายเหตุ

## อ้างอิง

## อ่านเพิ่ม
* Leithead, Alastair (August 2017). "The city that won't stop growing: How can Lagos cope with its spiralling population?" BBC News.

## แหล่งข้อมูลอื่น

* 

หมวดหมู่:เมืองในประเทศไนจีเรีย
ล
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
ทาชเคนต์

**ทาชเคนต์** (, ) หรือ **ตอชเกนต์** (//, ) หรือชื่อเก่า **ชอช** () เป็นเมืองหลวงและเมืองใหญ่สุดของประเทศอุซเบกิสถาน รวมถึงเป็นเมืองที่มีประชากรมากที่สุดในภูมิภาคเอเชียกลาง โดยมีประชากร 2,485,900 คนในปี 2018 เมืองตั้งอยู่ทางตะวันออกเฉียงเหนือของประเทศ ใกล้พรมแดนกับประเทศคาซัคสถาน

ในอดีต ทาชเคนต์ในยุคก่อนอิทธิพลอิสลามในกลางคริสต์ศตวรรษที่ 8 เป็นเมืองที่ได้รับอิทธิพลจากวัฒนธรรมซอกเดียและเติร์ก หลังจากที่เมืองถูกเจงกีส ข่าน ทำลายในปี 1219 ทาชเคนต์เกิดขึ้นใหม่ภายใต้ความมั่งคั่งจากเส้นทางสายไหม ระหว่างคริสต์ศตวรรษที่ 18–19 เมืองตั้งขึ้นเป็นนครรัฐเอกราช ก่อนจะถูกอาณาจักรข่านโกกอนพิชิต ในปี 1865 ทาชเคนต์ถูกรวมเข้าในจักรวรรดิรัสเซียและกลายเป็นเมืองหลวงของเตอร์กิสถานของรัสเซีย ในสมัยสหภาพโซเวียต ทาชเคนต์เติบโตอย่างมากและประสบกับการเปลี่ยนแปลงทางประชากรจากการเนรเทศผู้คนมาอยู่ที่นี่ ส่วนใหญ่ของนครถูกทำลายจากเหตุแผ่นดินไหวเมื่อปี 1966 ก่อนจะได้รับการสร้างขึ้นใหม่ในฐานะนครโซเวียตตัวแบบ และเป็นเมืองใหญ่ที่สุดเป็นอันดับสี่ของสหภาพโซเวียตในเวลานั้น เป็นรองเพียงมอสโก, เลนินกราด และเคียฟ

ทาชเคนต์คงสถานะเป็นเมืองหลวงของประเทศอุซเบกิสถานหลังได้รับเอกราชเรื่อยมา ประชากรส่วนใหญ่ในปัจจุบันเป็นชาวอุซเบก และในปี 2009 เมืองเฉลิมฉลอง 2,200 ปีแห่งประวัติศาสตร์ลายลักษณ์อักษร

## อ้างอิง

หมวดหมู่:เมืองหลวงในทวีปเอเชีย
หมวดหมู่:เมืองในประเทศอุซเบกิสถาน
หมวดหมู่:ทาชเคนต์
รายชื่อภาพยนตร์ไทย พ.ศ. 2505

**รายชื่อภาพยนตร์ไทย ที่ออกฉายครั้งแรกใน พ.ศ. 2505**

 
## อ้างอิง
* ภาพยนตร์ไทยปี 2505 ที่ ThaiContentDB
* http://www.thaifilmdb.com
* http://www.thaifilm.com 
* ขอขอบคุณข้อมูลจากใบโปสเตอร์ภาพยนตร์เรื่อง พาฝัน และ สิงห์โตหยก จากคุณธนภัทร บัวเบา

2505
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2505
การท่องเที่ยวเชิงวัฒนธรรม

**การท่องเที่ยวเชิงวัฒนธรรม** เป็นการท่องเที่ยวรูปแบบหนึ่งที่มุ่งเรียนรู้จากวัฒนธรรมอื่นๆ เพื่อให้เกิดโลกทัศน์ใหม่ๆ ที่กว้างไกล จากการมีประสบการณ์ในแหล่งวัฒนธรรมที่คงเอกลักษณ์เฉพาะถิ่น

หมวดหมู่:การท่องเที่ยว
กระบวนการบริการ

**กระบวนการบริการ** เป็นขั้นตอนโดยเริ่มจากนักท่องเที่ยวมีความต้องการการบริการ (ปัจจัยนำเข้า) และพยายามค้นหาบริการที่สามารถตอบสนองความต้องการดังกล่าวให้ได้ โดยการมีปฏิสัมพันธ์กับผู้ให้บริการ เพื่อให้เกิดการตอบสนองความต้องการนั้น (กระบวนการให้บริการ) ซึ่งก่อให้เกิดความพึงพอใจหรือไม่ (ปัจจัยนำออก) โดยการเปรียบเทียบกับความคาดหวังไว้ก่อนได้รับบริการ (ข้อมูลย้อนกลับ)

หมวดหมู่:อุตสาหกรรมการบริการ
ประชานศาสตร์

**ประชานศาสตร์** หรือ **วิทยาการการรู้** หรือ **วิทยาการปัญญา** หรือ **วิทยาศาสตร์พุทธิปัญญา** () ความหมายโดยทั่วไปคือการศึกษาทางวิทยาศาสตร์ทั้งเรื่องของความคิดและความฉลาด แต่หากกล่าวอย่างเป็นรูปนัยจะเน้นว่าเป็นการศึกษาด้านสหวิทยาการประกอบด้วย ประชานจิตวิทยา (cognitive psychology) ประสาทจิตวิทยา (neuropsychology) ภาษาศาสตร์ ปรัชญา วิทยาการคอมพิวเตอร์ (เจาะจงเรื่องปัญญาประดิษฐ์) มานุษยวิทยา และ จิตชีววิทยา (psychobiology) หรือสาขาประยุกต์ที่เกี่ยวข้อง ทั้งนี้เพื่อการศึกษาวิจัยภาวะของจิตและกระบวนการที่มนุษย์ควบคุมเปลี่ยนแปรยักย้ายข้อมูลข่าวสาร งานวิจัยในสาขาวิทยาการการรู้ได้ประยุกต์ใช้องค์ความรู้จากหลากหลายสาขาเพื่อศึกษาการทำงานของระหว่างสมองและจิตใจ (brain and mind) ศึกษาวิจัยด้านความสัมพันธ์ระหว่างการคิด อารมณ์ และการกระทำ การเรียนรู้โดยใช้สมองเป็นฐาน (brain-based learning) พฤติกรรม ความผิดปกติทางการเรียน การรับรู้ ความสนใจ การจำ การแก้ปัญหา การคำนวณ การให้เหตุผล และการตัดสินใจ บนพื้นฐานทางวิทยาศาสตร์ เช่น การแปลผลจากการบันทึกคลื่นไฟฟ้าสมอง (EEG) การวิเคราะห์จากถ่ายภาพสมอง (brain imaging) เป็นต้น

## อ้างอิง

## ดูเพิ่ม
* อุปลักษณ์เชิงมโนทัศน์


หมวดหมู่:สหสาขาวิชา
หมวดหมู่:จิตวิทยา
หมวดหมู่:ภาษาศาสตร์
ความเป็นจริงเสมือน

thumb|ทหารฝึกฝนการกระโดดร่มโดยใช้ระบบความเป็นจริงเสมือนเข้าช่วย

**ความเป็นจริงเสมือน** () คือทัศนียภาพรอบทิศทางที่สร้างขึ้นโดยคอมพิวเตอร์ จำลองและถ่ายทอดความรู้สึกและประสบการณ์ดั่งอยู่ในโลกเสมือนจริง การรับชมความเป็นจริงเสมือนจำเป็นต้องมีอุปกรณ์รับชมซึ่งรับสัญญาณมาจากคอมพิวเตอร์

โดยปกติแล้วจะมีฮาร์ดแวร์ที่ป้อนตรงต่อประสาทสัมผัสด้านการมองเห็นที่เรียกว่า "จอแสดงผลแบบสวมศีรษะ" (Head-Mounted Display, HMD) ให้ตาทั้งสองได้เห็นภาพเป็นสามมิติจากจอภาพขนาดเล็กที่ให้ภาพ (หรือต่อไปอาจลดขนาดลงเป็นแว่นตาก็ได้) และเมื่อผู้ใช้เคลื่อนไหว ภาพก็จะถูกสร้างให้รับกับความเคลื่อนไหวนั้น บางกรณีก็จะมีหูฟังแบบสเตอริโอให้ได้ยินเสียงรอบทิศทาง และอาจมีถุงมือรับข้อมูล (data glove) หรืออุปกรณ์อื่นที่จะทำให้ผู้ใช้โต้ตอบกับสิ่งแวดล้อมจำลองที่ตนเข้าไปอยู่ 

ระบบความเป็นจริงเสมือนสามารถตอบโจทย์ความต้องการของนักธุรกิจบางส่วนได้เป็นอย่างดี เพราะสามารถดัดแปลงไปใช้ในงานหลาย ๆ ด้าน เช่น งานด้านสารสนเทศ อาศัยความจริงเสมือน เพื่อเรียกให้ผู้คนมาสนใจด้านสารสนเทศ กระตุ้นประสาทสัมผัสของมนุษย์ให้รับรู้และเข้าใจได้ง่าย ซึ่งเป็นผลดีต่อมนุษย์ที่รับรู้ได้รวดเร็วและง่ายต่อการจดจำ ตลาดของความเป็นจริงเสริม/ความเป็นจริงเสมือน ได้กลายเป็นตลาดพันล้านดอลลาร์แล้วและคาดว่าจะเติบโตดีเกินกว่าตลาด 120 พันล้านเหรียญภายในไม่กี่ปี 

## แหล่งข้อมูลอื่น


หมวดหมู่:ความเป็นจริงแบ่งตามประเภท
หมวดหมู่:สิ่งประดิษฐ์ของสหรัฐ
หมวดหมู่:เทคนิคส่วนต่อประสานกับผู้ใช้
หมวดหมู่:แนวนิยายวิทยาศาสตร์
ควอล

**ควอล** () จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม เป็นสัตว์กินเนื้อชนิดหนึ่งอาศัยอยู่บริเวณทวีปออสเตรเลีย และที่ประเทศปาปัวนิวกินี ควอลมีขนาดตั้งแต่ 25–75 เซนติเมตร เมื่อโตเต็มวัย หางมีขนยาวประมาณ 25–30 เซนติเมตร เพศเมียจะมีหัวนม 6–8 หัว และมีถุงท้องในช่วงที่ตั้งครรภ์ ควอลอาศัยอยู่ในป่าและทุ่งราบ

## ชนิดต่าง ๆ
ในสกุล *Dasyurus* มีควอลล์ในชนิดต่าง ๆ ดังนี้ 
* :En:New Guinean Quoll, *Dasyurus albopunctatus*, นิวกินี
* :En:Western Quoll, *Dasyurus geoffroii*, ออสเตรเลียตะวันตก
* :En:Northern Quoll, *Dasyurus hallucatus*, ออสเตรเลียเหนือ
* :En:Tiger Quoll or Spotted Quoll, *Dasyurus maculatus*, ออสเตรเลียตะวันออก
* :En:Bronze Quoll, *Dasyurus spartacus*, นิวกินี
* :En:Eastern Quoll, *Dasyurus viverrinus*, เกาะแทสเมเนีย

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
รายชื่อภาพยนตร์ไทย พ.ศ. 2508

**รายชื่อภาพยนตร์ไทย ที่ออกฉายครั้งแรกใน พ.ศ. 2508**

 
## อ้างอิง

* ภาพยนตร์ไทยปี 2508 ที่ ThaiContentDB
* http://www.thaifilmdb.com
* http://www.thaifilm.com 

2508
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2508
เฮนรี เดวิด ทอโร

thumb|right|เฮนรี เดวิด ทอโร ในปี 1856
**เฮนรี เดวิด ทอโร** (, 12 กรกฎาคม 2360 - 6 พฤษภาคม 2405)  นักเขียนและนักวิทยาศาสตร์ธรรมชาติ 
เกิดที่เมืองคองคอร์ด รัฐแมสซาชูเซตส์ สหรัฐอเมริกา ได้รับการศึกษาที่มหาวิทยาลัยฮาร์วาร์ด เมื่อจบการศึกษาในปีพ.ศ. 2380 
ธอโร เดินทางกลับไปบ้านเกิดและคบหาเป็นมิตรกับ ราล์ฟ วอลโด เอเมอร์สัน กวีชื่อดัง ซึ่งแนะนำงานเขียนของทอโรให้ได้รับการตีพิมพ์ 
ธอโร ทำงานในโรงงานดินสอของบิดา และเป็นครูในโรงเรียนของพี่ชายอยู่ระยะหนึ่ง

ในระหว่างปี พ.ศ. 2388-2390 ทอโร ทดลองใช้ชีวิตเรียบง่าย ในกระท่อมที่สร้างด้วยตนเองบนที่ดินของอีเมอร์สัน ริมบึงวอลเดน อันเป็นที่มาของงานเขียน 
วอลเดน (Walden) ที่มีชื่อเสียง ในระหว่างนั้น เขาปฏิเสธที่จะจ่ายภาษีให้กับรัฐ ด้วยเหตุว่าไม่เห็นด้วยกับสงครามและนโยบายเรื่องทาส เขาถูกจับขังหนึ่งคืน
และนำไปสู่ความเรียง ต้านอำนาจรัฐ หรือ อารยะขัดขืน (Civil Disobedience) ซึ่งส่งอิทธิพลต่อ มหาตมะ คานธี
และ มาร์ติน ลูเธอร์ คิง จูเนียร์

ทอโร เป็นปัจเจกชน ที่ชอบทดลองทำสิ่งต่างๆ ด้วยตนเอง เขาสนใจศึกษาธรรมชาติและทาน มังสวิรัติ ทอโรติดวัณโรค ตั้งแต่ พ.ศ. 2378 จนเสียชีวิตใน พ.ศ. 2405

หมวดหมู่:นักเขียนชาวอเมริกัน
หมวดหมู่:นักปรัชญาชาวอเมริกัน
หมวดหมู่:บุคคลจากรัฐแมสซาชูเซตส์
หมวดหมู่:เสียชีวิตจากวัณโรค
หมวดหมู่:นักจดบันทึกประจำวันชาวอเมริกัน
จปาตี

thumb|จปาตี (ซ้าย) และจาปาตีแบบม้วน (ขวา)
**จาปาตี** (; ; ; ) เป็นขนมปังแผ่นแบนแบบอินเดีย ทำจากแป้งสาลี มีถิ่นกำเนิดจากเอเชียใต้  ปัจจุบันนอกจากในเอเชียใต้แล้ว ยังมีบริโภคในประเทศเติร์กเมนิสถาน  ประเทศแถบแอฟริกาตะวันออก เช่น ยูกันดา เคนยา แทนซาเนีย และแถบแอฟริกาตะวันตก เช่น กานา

## ดูเพิ่ม
*โรตี

## อ้างอิง

หมวดหมู่:ขนมปังแบน
หมวดหมู่:ขนมปังอินเดีย
กาตอวิตแซ

**กาตอวิตแซ** (, ; ; ; ; ระหว่าง ค.ศ. 1953–1956: ) เป็นเมืองสำคัญในจังหวัดชล็อนสก์ในประเทศโปแลนด์ ตั้งอยู่ทางตอนใต้ของประเทศ ในปี พ.ศ. 2564 กาตอวิตแซมีประชากร 286,960 คน โดยมีผู้อยู่อาศัยประมาณ 315,000 คน กาตอวิตแซเป็นส่วนหนึ่งของมหานคร GZM ที่มีประชากรประมาณ 2.3 ล้านคน และมหานครกาตอวิตแซ-โอสตราวาที่ขยายขอบเขตเป็นส่วนหนึ่งประเทศเช็กเกีย มีประชากร 5 ล้านคน

ในช่วงคริสตศตวรรษที่ 18 หลังจากที่มีการค้นพบแหล่งถ่านหินในพื้นที่ ทำให้มีการอพยพของผู้คนเข้ามาและพัฒนาเป็นหมู่บ้าน โดยต่อมาในช่วงปฏิวัติอุตสาหกรรม   ได้มีการพัฒนาพื้นที่หลายแห่งจากพื้นที่ไร่นากลายมาเป็นโรงงาน โดยเฉพาะโรงงานถลุงเหล็ก โรงถลุงแร่ ทำให้มีการอพยพของประชาชนเข้ามาในพื้นที่ และได้มีการพัฒนาระบบสาธารณูปโภคส่วนอื่นตามมา ทั้งในส่วนของสถานพยาบาล และสถานศึกษา โดยในส่วนของมหานครของสหภาพยุโรปมีมูลค่าการผลิตประมาณ $114.5&nbsp; พันล้านดอลลาร์สหรัฐ โดยเฉพาะในเขตอุตสาหกรรมพิเศษกาตอวิตแซนับเป็นเขตที่ทำรายได้อันดับ 4 ของเขตเศรษฐกิจอิสระ

กาตอวิตแซได้ถูกจัดให้เป็นเมืองดนตรีโดยยูเนสโก และเมืองโลกโดยหน่วยงานGlobalization and World Cities Research Network เนื่องจากเป็นศูนย์กลางการค้า ธุรกิจ การขนส่ง และวัฒนธรรมของบริเวณพื้นที่  

## เขตพื้นที่เมืองโดยรอบ

### ภูมิอากาศ

## เมืองพี่น้อง
กาตอวิตแซมีเมืองพี่น้องกับเมืองดังนี้:

* โคโลญ ประเทศเยอรมนี
* ดอแนตสก์ ประเทศยูเครน
* โกรนิงเงิน ประเทศเนเธอร์แลนด์
* กอชิตเซ ประเทศสโลวาเกีย
* ลวิว ประเทศยูเครน
* มิชโกลส์ ประเทศฮังการี
* โมบีล สหรัฐ
* โอเดนเซ ประเทศเดนมาร์ก
* โอปาวา ประเทศเช็กเกีย
* ออสตราวา ประเทศเช็กเกีย
* ปูลา ประเทศโครเอเชีย
* แซ็งเตเตียน ประเทศฝรั่งเศส
* เฉิ่นหยาง ประเทศจีน
* เซาท์ดับลิน ประเทศไอร์แลนด์

## อ้างอิง

## แหล่งข้อมูลอื่น

* The Municipal Council of the City of Katowice
* Interesting things and places in Katowice

หมวดหมู่:เมืองในจังหวัดชล็อนสก์
19

**19** (**สิบเก้า**) เป็นจำนวนธรรมชาติที่อยู่ถัดจาก 18 (สิบแปด) และอยู่ก่อนหน้า 20 (ยี่สิบ)

## คำเติมนำหน้า
* ภาษากรีก 
* ภาษาละติน 

## ความหมาย
* พ.ศ. 19 และ ค.ศ. 19
* 19 เป็นเลขอะตอมของโพแทสเซียม

## ในทางคณิตศาสตร์

## อ้างอิง

หมวดหมู่:จำนวนเต็ม
รายชื่อภาพยนตร์ไทย พ.ศ. 2510

## '''รายชื่อภาพยนตร์ไทย ที่ออกฉายครั้งแรกใน พ.ศ. 2510'''

## อ้างอิง
* ภาพยนตร์ไทยปี 2510 ที่ ThaiContentDB
* http://www.thaifilmdb.com
* http://www.thaifilm.com 

2510
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2510
21

**21** (**ยี่สิบเอ็ด**) เป็นจำนวนธรรมชาติที่อยู่ถัดจาก 20 (ยี่สิบ) และอยู่ก่อนหน้า 22 (ยี่สิบสอง)

## คำเติมนำหน้า
* ภาษากรีก - 
* ภาษาละติน - 

## ความหมาย
* 21 เป็นเลขอะตอมของ สแคนเดียม

## ในทางคณิตศาสตร์
* 21 เป็นจำนวนฟีโบนัชชีลำดับที่แปด

หมวดหมู่:จำนวนเต็ม
รายชื่อภาพยนตร์ไทย พ.ศ. 2513

**รายชื่อภาพยนตร์ไทย ที่ออกฉายครั้งแรกใน พ.ศ. 2513**

## มกราคม–มีนาคม

## เมษายน–มิถุนายน

## อ้างอิง
* ภาพยนตร์ไทยปี 2513 ที่ ThaiContentDB
* http://www.thaifilmdb.com
* http://www.thaifilm.com 

2513
รายชื่อภาพยนตร์ไทย พ.ศ. 2466

**รายชื่อภาพยนตร์ไทย ที่ออกฉายครั้งแรกใน พ.ศ. 2466** โดยที่ในปีนี้เป็นปีที่เกิดภาพยนตร์เรื่องแรกของประเทศไทย คือเรื่อง นางสาวสุวรรณ

## รายชื่อ

## อ้างอิง
* ภาพยนตร์ไทยปี 2466 ที่ ThaiContentDB

2466
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2466
รายชื่อภาพยนตร์ไทย พ.ศ. 2470

รายชื่อภาพยนตร์ไทย ที่ออกฉายครั้งแรกใน พ.ศ. 2470

## รายชื่อ

## อ้างอิง
* ภาพยนตร์ไทยปี 2470 ที่ ThaiContentDB

2470
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2470
อัตราส่วนหนี้สินต่อส่วนของผู้ถือหุ้น

**อัตราส่วนหนี้สินต่อส่วนของผู้ถือหุ้น** (Debt to Equity ratio: D/E) คือ อัตราส่วนที่นำหนี้สินรวม หารด้วยส่วนของผู้ถือหุ้น อัตราส่วนนี้จะแสดงโครงสร้างเงินทุนของกิจการว่าสินทรัพย์ของกิจการมาจากการกู้ยืม หรือมาจากทุนของกิจการ ถ้าอัตราส่วนนี้สูงมีโอกาสที่กิจการจะไม่สามารถชำระดอกเบี้ยได้สูงตามไปด้วย เนื่องจากหนี้สินที่มากทำให้กิจการมีภาระผูกพันที่ต้องชำระดอกเบี้ยทุกงวดไม่ว่ากิจการนั้นจะกำไรหรือขาดทุน ซึ่งต่างจากส่วนของผู้ถือหุ้นที่หากกิจการขาดทุนอาจจะพิจารณาไม่จ่ายเงินปันผลก็ได้

## สูตรการคำนวณ
 *อัตราส่วนหนี้สินต่อส่วนของผู้ถือหุ้น = หนี้สิน / ส่วนของผู้ถือหุ้น*

หรือ

 *อัตราส่วนหนี้สินต่อส่วนของผู้ถือหุ้น = (หนี้สินหมุนเวียน + หนี้สินไม่หมุนเวียน) / ส่วนของผู้ถือหุ้น*

## ดูเพิ่ม
* อัตราส่วนทางการเงิน

หมวดหมู่:อัตราส่วนทางการเงิน
รายชื่อภาพยนตร์ไทย พ.ศ. 2476

**รายชื่อภาพยนตร์ไทย ที่ออกฉายครั้งแรกใน พ.ศ. 2476**

## รายชื่อ

## อ้างอิง

## แหล่งข้อมูลอื่น

* ภาพยนตร์ไทยปี 2476 ที่ ThaiContentDB
* http://www.thaifilm.com 

2476
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2476
รายชื่อภาพยนตร์ไทย พ.ศ. 2478

**รายชื่อภาพยนตร์ไทย ที่ออกฉายครั้งแรกใน พ.ศ. 2478**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2478 ที่ ThaiContentDB
* http://www.thaifilm.com 

2478
รายชื่อภาพยนตร์ไทย พ.ศ. 2479

**รายชื่อ[[ภาพยนตร์ไทย]] ที่ออกฉายครั้งแรกใน พ.ศ. 2479**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2479 ที่ ThaiContentDB
* http://www.thaifilm.com 

2479
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2479
รายชื่อภาพยนตร์ไทย พ.ศ. 2474

**รายชื่อ[[ภาพยนตร์ไทย]] ที่ออกฉายครั้งแรกใน [[พ.ศ. 2474]]**

## รายชื่อ

## อ้างอิง

## แหล่งข้อมูลอื่น
* ภาพยนตร์ไทยปี 2474 ที่ ThaiContentDB
* http://www.thaifilm.com 

2474
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2474
รายชื่อภาพยนตร์ไทย พ.ศ. 2475

**รายชื่อภาพยนตร์ไทย ที่ออกฉายครั้งแรกใน พ.ศ. 2475**

## รายชื่อ

## อ้างอิง

## แหล่งข้อมูลอื่น

* ภาพยนตร์ไทยปี 2475 ที่ ThaiContentDB
* http://www.thaifilm.com 

2475
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2475
เขาเมอราปี

thumb|250px|right|เขาเมอราปี
**เขาเมอราปี** (อินโดนีเซียและ, แปลว่า *ภูเขาไฟ*) เป็นภูเขาไฟในจังหวัดชวากลาง ประเทศอินโดนีเซีย สูง 2,914 เมตร

ชื่อ "เมอราปี" มาจากคำสองคำคือ คำว่า "เมอรู" ซึ่งยืมจากภาษาสันสกฤต หมายถึง "ภูเขา" คือภูเขากลางจักรวาลตามคติฮินดู กับคำว่า "อาปี" ที่แปลว่า "ไฟ" รวมกันมีความหมายว่า "ภูเขาไฟ"

เขาเมอราปีเป็นหนึ่งในจำนวนภูเขาไฟ 129 ลูกในอินโดนิเชียที่ยังคุกรุ่นอยู่ การระเบิดของมันเมื่อ พ.ศ. 2537 ได้คร่าชีวิตผู้คนไป 70 ราย ขณะที่การระเบิดใน พ.ศ. 2473 มีผู้เสียชีวิตถึง 1,300 ราย จากนั้นระเบิดเมื่อ 15 พฤษภาคม พ.ศ. 2549 เมื่อเวลา 05.40 น. ตามเวลาท้องถิ่น

## การปะทุใน พ.ศ. 2553
เขาเมอราปีกลับมาปะทุอีกครั้งเมื่อวันที่ 25 ตุลาคม พ.ศ. 2553 ก่อให้เกิดเถ้าถ่านและกลุ่มควันสูงขึ้นไปในอาอาศ 1.5 กิโลเมตร ทำให้มีผู้เสียชีวิต 304 คน ทำให้ทางการสั่งอพยพประชาชนในพื้นที่ 50,000 คน ก่อนหน้านี้ เกิดแผ่นดินไหวจากภูเขาไฟกว่า 500 ครั้ง และการปะทุของลาวาที่เพิ่มความถี่มากขึ้นจากเมื่อการประทุเมื่อ พ.ศ. 2549

## อ้างอิง

## แหล่งข้อมูลอื่น

*
*Mount Merapi National Park  – Official site 
*Double Disaster in Indonesia – Video on the 2010 eruption & tsunamis
*Scientific studies carried on at Merapi
*l'Atlas du Volcan Merapi, Indonésie/The atlas of Merapi volcano 
*Mount Merapi on vnet

เมอราปี พ.ศ. 2553
เมอราปี
เมอราปี
เมอราปี
หมวดหมู่:จังหวัดชวากลาง
รายชื่อภาพยนตร์ไทย พ.ศ. 2516

**รายชื่อภาพยนตร์ไทย ที่ออกฉายครั้งแรกใน พ.ศ. 2516**

## อ้างอิง
* ภาพยนตร์ไทยปี 2516 ที่ ThaiContentDB
* http://www.thaifilmdb.com
* http://www.thaifilm.com 

2516
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2516
เศาะลาฮุดดีน

thumb|ภาพวาดซาลาดิน จากคริสต์ศตวรรษที่ 15
**เศาะลาฮุดดีน อัลอัยยูบี** หรือที่ชาวตะวันตกเรียกว่า **ซาลาดิน** มีชื่อภาษาอาหรับเต็มว่า **เศาะลาฮุดดีน ยูซุฟ อิบน์ อัยยูบ** บางครั้งก็ถูกเรียกว่า **อัลมาลิก อัลนาศิร เศาะลาฮุดดีน ยูซุฟ** เกิดเมื่อ ค.ศ.1137 ในตำบลติกรีต (ปัจจุบันอยู่ในอิรัก) และเสียชีวิตในวันที่ 4 มีนาคม ค.ศ. 1193 ที่เมืองดามัสกัส เป็นหนึ่งในบรรดาผู้ปกครองมุสลิมผู้มีชื่อเสียงที่สุดและเป็นสุลต่านมุสลิมผู้ปกครองอียิปต์ ซีเรีย เยเมนและปาเลสไตน์และเป็นผู้ก่อตั้งราชวงศ์อัยยูบีย์ ในสงครามต่อต้านการรุกรานของนักรบครูเสด เศาะลาฮุดดีนประสบความสำเร็จในขั้นสุดท้ายด้วยการยึดเมืองเยรูซาเลมกลับคืนมาได้ในวันที่ 2 ตุลาคม ค.ศ. 1187 ซึ่งทำให้การยึดครองของพวกแฟรงก์เป็นเวลา 88 ปีต้องสิ้นสุดลง 

เศาะลาฮุดดีนเกิดในครอบครัวชาวเคิร์ด ในคืนที่เขาเกิด นัจญ์มุดดีน อัยยูบ พ่อของเขาได้รวมคนในครอบครัวเดินทางไปยังเมืองอะเลปโปเพื่อไปรับใช้อิมาดุดดีน ซางกี ผู้ปกครองชาวเติร์กที่มีอำนาจในซีเรียตอนเหนือ เขาเติบโตในเมืองบะอัลบักและดามัสกัส แต่ในตอนเริ่มแรกนั้นเศาะลาฮุดดีนให้ความสนใจในเรื่องของศาสนามากกว่าการฝึกฝนทางทหาร เขาเริ่มต้นอาชีพอย่างเป็นทางการเมื่อได้เข้าไปเป็นเจ้าหน้าที่ของอะซัดดุดดีน ชิรกูห์ ลุงของเขาซึ่งเป็นผู้บัญชาการทหารคนสำคัญของเจ้าชายนูรุดดีนลูกชายและทายาทผู้สืบอำนาจต่อจากซางกี เศาะลาฮุดดีนได้ประสบการณ์ในการรบระหว่างการเดินทางออกศึกสามครั้งยังอียิปต์ภายใต้การนำของชิรกูห์เพื่อป้องกันการรุกรานของพวกครูเสด

เขาจึงมีนโยบายส่งเสริมให้มีการเติบโตและแพร่ขยายสถาบันต่าง ๆ ของมุสลิม เขาให้การอุปการะนักวิชาการและนักเผยแผ่คำสอนอิสลาม ก่อตั้งวิทยาลัยและมัสญิดสำหรับคนเหล่านั้นและแนะนำให้บรรดานักวิชาการเขียนงานวิชาการออกมาโดยเฉพาะเรื่องการญิฮาด ฟื้นฟูขวัญกำลังใจและสร้างความเชื่อมั่นให้เป็นส่วนหนึ่งของชีวิตผู้คน
     
เศาะลาฮุดดีนประสบผลสำเร็จในการเปลี่ยนดุลอำนาจทางทหารให้เขาเป็นฝ่ายได้เปรียบ โดยการที่เขาสามารถรวบรวมและจัดระเบียบกองกำลังที่ไร้ระเบียบวินัยมากกว่าการที่จะใช้เทคนิคใหม่ ๆ ทางทหาร ในที่สุด เมื่อกำลังทหารของเขาพร้อมที่จะเผชิญหน้ากับกองทัพครูเสด ในวันที่ 4 กรกฎาคม ค.ศ. 1187 เศาะลาฮุดดีนก็สามารถทำลายกองทัพของพวกครูเสดได้ที่ฮัตตีนใกล้กับทะเลสาบไทเบเรียในปาเลสไตน์ตอนเหนือ

สงครามครั้งนั้นสร้างความเสียหายให้แก่พวกครูเสดอย่างหนัก จนกองทัพมุสลิมสามารถเข้ายึดราชอาณาจักรเยรูซาเลมได้เกือบทั้งหมด เมืองอัคเร, โตรอน, เบรุต, ไซดอน, นาซาเรท, ซีซาเรีย, นะบลุส, จาฟฟา และอัสคาลอนได้ตกเป็นของมุสลิมภายในสามเดือน 

วันที่ 2 ตุลาคม ค.ศ. 1187 เศาะลาฮุดดีนสร้างความเสียหายอย่างหนักให้แก่พวกครูเสด เมื่อเมืองเยรูซาเลมซึ่งเป็นเมืองสำคัญต่อทั้งมุสลิมและคริสเตียนได้ยอมจำนนต่อกองทัพของเขา หลังจากที่ตกอยู่ในมือของพวกแฟรงก์มาเป็นเวลา 88 ปี ชาวเมืองเยรูซาเลมได้รับการปฏิบัติจากกองทัพของเศาะลาฮุดดีนอย่างดีและมีอารยธรรม ผิดกับเมื่อตอนที่พวกแฟรงก์เข้ามายึดครองซึ่งทำให้ชาวเมืองต้องถูกสังหารหมู่อย่างเหี้ยมโหดทารุณนับหมื่น ๆ คน

หลังจากที่กรำศึกมาเป็นเวลานาน ในที่สุด เศาะลาฮุดดีนก็มาถึงจุดสุดท้ายของชีวิต ในขณะที่ญาติพี่น้องของเขากำลังแย่งส่วนต่าง ๆ ของอาณาจักรกันอยู่นั้น เพื่อนของเขาก็พบว่า ผู้ปกครองที่เป็นนักรบอัจฉริยะและมีคุณธรรมในโลกมุสลิมผู้นี้ไม่ได้ทิ้งเงินทองไว้มากมายพอที่จะทำหลุมฝังศพให้สมศักดิ์ศรีได้ หลังจากนั้น ครอบครัวของเศาะลาฮุดดีนก็ยังปกครองอียิปต์และแผ่นดินใกล้เคียงต่อไปอีกไม่นานและในที่สุดก็ถูกพวกมัมลูกเข้ามายึดอำนาจต่อใน ค.ศ. 1250

## อ้างอิง

หมวดหมู่:บุคคลที่เกิดในคริสต์ทศวรรษ 1130
หมวดหมู่:ชาวอาหรับ
หมวดหมู่:บุคคลในสงครามครูเสดครั้งที่ 3
ติกรีต

**ติกรีต** (, ;  *Tagrīṯ*) เป็นนครในประเทศอิรัก ตั้งอยู่ทางตะวันตกเฉียงเหนือของแบกแดดที่  และทางตะวันออกเฉียงใต้ของโมซูล  โดยเป็นเมืองศูนย์กลางของเขตผู้ว่าการเศาะลาฮุดดีน  นครนี้มีประชากรประมาณ 160,000 คน

เดิมเคยเป็นป้อมในสมัยอัสซีเรีย ติกรีตเป็นสถานที่เกิดของเศาะลาฮุดดีนกับซัดดัม ฮุสเซน และยังเป็นฐานอำนาจของเขาจนกระทั่งการบุกครองอิรักที่นำโดยสหรัฐใน ค.ศ. 2003 หลังจากนั้น นครนี้กลายเป็นพื้นที่ความขัดแย้ง โดยช่วงที่มีความขัดแย้งสูงสุดคือยุทธการที่ติกรีตครั้งที่สองที่เกิดขึ้นตั้งแต่เดือนมีนาคมถึงเมษายน ค.ศ. 2015 ซึ่งทำให้มีพลเมืองพลัดถิ่น 28,000 คน รัฐบาลอิรักยึดพื้นที่นี้คืนจากรัฐอิสลามอิรักและลิแวนต์ในวันที่ 31 มีนาคม ค.ศ. 2015 และอยู่ในความสงบนับแต่นั้นมา

## ภูมิอากาศ
นครนี้มีสภาพภูมิอากาศทะเลทรายร้อน (BWh) ตามการแบ่งเขตภูมิอากาศแบบเคิพเพิน

## อ้างอิง

หมวดหมู่:เมืองในประเทศอิรัก
อิซูมิ ซากาอิ

250px|right|thumbnail|แฟนเพลงร่วมวางดอกไม้ไว้อาลัยแก่ อิซูมิ ซากาอิ

**อิซูมิ ซากาอิ** () ชื่อแต่กำเนิดว่า **ซาจิโกะ คามาจิ** () (6 กุมภาพันธ์ พ.ศ. 2510 - 27 พฤษภาคม พ.ศ. 2550) นักร้องสาวชาวญี่ปุ่น และเป็นสมาชิกของวงซาร์ด (ZARD) อิซูมิเกิดที่จังหวัดฟูกูโอกะ ก่อนจะย้ายไปเติบโตที่จังหวัดคานางาวะ

อิซูมิเริ่มเข้าสู่วงการบันเทิงในปี พ.ศ. 2532 โดยเป็นแชมป์โทเอคาราโอเกะ และเป็นเรซควีนของนิชชิน ต่อมาได้ถ่ายอัลบั้มวาบหวิวชื่อ "NOCTURNE" หลังจากนั้นในปี พ.ศ. 2534 เธอได้ร่วมก่อตั้งวงซาร์ดขึ้นมาโดยมีสมาชิกในขณะนั้น 5 คน โดยอิซูมิเป็นนักร้องนำของวง ซึ่งภายหลังสมาชิกหลักของวงซาร์ดมีการเปลี่ยนตัวตลอดเวลา โดยเหลือเพียงอิซูมิเพียงคนเดียวที่เป็นแกนนำหลักของวง อิซูมิแต่งเพลงเกือบทั้งหมดในวง 

ผลงานของซาร์ด นอกจากงานเพลงแล้วยังมีซาวด์แทร็กของการ์ตูน ยอดนักสืบจิ๋วโคนัน สแลมดังก์ ยอดกุ๊กแดนมังกร และ ดราก้อนบอล GT

## การเสียชีวิต
อิซูมิ ซากาอิ เข้ารับการรักษาโรคมะเร็งปากมดลูกในโรงพยาบาลตั้งแต่เดือนมิถุนายน พ.ศ. 2549 เป็นต้นมา ซึ่งล่าสุดได้ตรวจพบว่ามะเร็งได้ลามไปที่ปอด เธอจึงต้องกลับเข้าไปรักษาตัวที่โรงพยาบาลอีกครั้งในเดือนเมษายน พ.ศ. 2550 แต่ในวันที่ 26 พฤษภาคม พ.ศ. 2550 เมื่อเวลาประมาณ 5:40 นาฬิกา อิซูมิได้ประสบอุบัติเหตุ ตกจากทางลาดความสูง 3 เมตร ที่โรงพยาบาลมหาวิทยาลัยเคโอ ในโตเกียว  และได้รับการยืนยันว่าเธอเสียชีวิตลงในวันที่ 27 พฤษภาคม พ.ศ. 2550 เมื่อเวลาประมาณ 15:10 นาฬิกา โดยทางบริษัทต้นสังกัดออกมาเปิดเผยว่า ขณะที่อิซูมิกำลังเดินบนทางลาดเพื่อกลับไปยังห้องพักผู้ป่วย เธอได้ลื่นล้มเพราะพื้นที่เปียกน้ำฝนจนพลัดตกลงมาศีรษะฟาดพื้น ส่งผลให้เสียชีวิตจากอาการเลือดออกในสมอง ไม่ได้เป็นการฆ่าตัวตายแต่อย่างใด แต่เนื่องจากพบว่าบนราวจับทางลาด มีร่องรอยเหมือนกับถูกเหยียบกระโดดลงมา ทางตำรวจจึงยังไม่ปักใจเชื่อ และได้ทำการสืบสวนต่อไปว่าเป็นอุบัติเหตุหรือการฆ่าตัวตายกันแน่ 

ในวันที่ 30 พฤษภาคม งานศพของอิซูมิ ถูกจัดขึ้นอย่างเป็นส่วนตัวที่โรงประกอบพิธีศพแห่งหนึ่ง ในเมืองมาจิดะ กรุงโตเกียว โดยมีแฟนเพลงนำดอกไม้ไปวางไว้อาลัยแก่อิซูมิ ทั้งที่บริษัทต้นสังกัดในโตเกียว และบริษัทที่เกี่ยวข้องในโอซากะ เป็นจำนวนมากกว่า 5,000 คน 

## อ้างอิง

หมวดหมู่:เสียชีวิตโดยอุบัติเหตุจากการตก
หมวดหมู่:นักร้องญี่ปุ่น
หมวดหมู่:บุคคลที่เกิดในปี พ.ศ. 2510
หมวดหมู่:บุคคลที่เสียชีวิตในปี พ.ศ. 2550
หมวดหมู่:บุคคลจากคูรูเมะ
22

**22** (**ยี่สิบสอง**) เป็นจำนวนธรรมชาติที่อยู่ถัดจาก 21 (ยี่สิบเอ็ด) และอยู่ก่อนหน้า 23 (ยี่สิบสาม)

## คำเติมนำหน้า
* ภาษากรีก - 
* ภาษาละติน - 

## ในทางคณิตศาสตร์
* 22 เป็นจำนวนประกอบ ตัวหารลงตัวได้แก่ 1, 2 และ 11

## ในทางฟิสิกส์และเคมี
* 22 เป็นเลขอะตอมของ ไทเทเนียม

## ในทางศาสนา
* พยัญชนะฮิบรูมี 22 ตัว

## ในกีฬา
* จำนวนผู้เล่นในสนามในเกมฟุตบอล
* ความยาวของสนามคริกเกตคือ 22 หลา

## ในทางคอมพิวเตอร์
* 22 เป็นหมายเลขพอร์ตมาตรฐานของโพรโทคอล Secure Shell

หมวดหมู่:จำนวนเต็ม
ดอนกิโฆเต้ แห่งลามันช่า ขุนนางต่ำศักดิ์นักฝัน

***ดอนกิโฆเต้ แห่งลามันช่า ขุนนางต่ำศักดิ์นักฝัน*** () เป็นวรรณกรรมที่ยิ่งใหญ่ระดับโลก เขียนโดยนักประพันธ์ชาวสเปนชื่อ มิเกล เด เซร์บันเตส ซาอาเบดรา โดยเขียนขึ้นเป็นนิยายเสียดสีล้อเลียนนิยายอัศวิน ภาคแรกเขียนเมื่อปี พ.ศ. 2148 แปลจากภาษาสเปนเป็นภาษาไทยโดยสว่างวัน ไตรเจริญวิวัฒน์ จัดพิมพ์ขึ้นเป็นพิเศษโดยรัฐบาลแห่งราชอาณาจักรสเปนเป็นครั้งแรกในเดือนธันวาคม พ.ศ. 2548 ในโอกาสครบรอบ 400 ปีของวรรณกรรมเรื่องนี้ โดยพิมพ์ครั้งแรกจำนวน 2 เล่ม เพื่อทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ 1 เล่ม และสมเด็จพระราชาธิบดีฆวน การ์โลสที่ 1 และสมเด็จพระราชินีโซฟิอาแห่งราชอาณาจักรสเปน 1 เล่ม ในวโรกาสเสด็จเยือนประเทศไทย พิมพ์เผยแพร่ครั้งแรกในเดือนมีนาคม พ.ศ. 2549 โดยสำนักพิมพ์ผีเสื้อ วรรณกรรมเล่มนี้ ได้รับการนำมาสร้างเป็นละครบรอดเวย์ในชื่อ *Man of La Mancha* ซึ่งเพลง The Impossible Dream ที่ใช้ประกอบละครเรื่องนี้ได้รับการนำมาถอดความเป็นเพลงความฝันอันสูงสุด

## เนื้อเรื่อง
เนื้อเรื่องของนวนิยายเรื่องนี้ กล่าวถึงขุนนางต่ำศักดิ์ผู้สูงอายุ และไร้เรี่ยวแรงคนหนึ่งแห่งภูมิภาคลามันช่า ซึ่งคลั่งไคล้นิยายอัศวินมาก ถึงกับขายที่ดินจำนวนมากเพื่อหาซื้อนิยายอัศวิน ในที่สุดก็คิดไปว่าทุกสิ่งทุกอย่างในนิยายเหล่านั้นเป็นเรื่องจริง จึงปรารถนาที่จะเป็นยอดอัศวินดังที่ปรากฏในหนังสือเหล่านั้น เขาสร้างเกราะและหมวกจากกระดาษแข็ง นำม้าผอมโซตัวหนึ่งมาตั้งชื่อว่าโรสินันเต้ หรือ "ม้าที่เคยทุรลักษณ์" จากนั้นจึงตั้งชื่อของตนใหม่ว่า ดอนกิโฆเต้ แห่งลามันช่า และเพื่อให้บรรลุอุดมการณ์แห่งอัศวินซึ่งเขาปรารถนา เพื่อกระทำความดีงามทั้งหลายในนามแม่หญิงแห่งดวงใจ เขาจึงได้สมมติเอาหญิงคนหนึ่งที่มีขนหน้าอก แต่มีฝีมือการหมักหมูเค็มอันเลอเลิศ มาเป็นแม่หญิงของตนและตั้งนามใหม่ให้นางว่า ดุล๎สิเนอา แห่งโตโบโซ่ โดยนางหาทราบไม่ จากนั้นเขาได้แต่งตั้งอัศวินสำรอง "ซานโช่ ปันซ่า" ชาวนาผู้หลงเชื่อว่าหากเป็นผู้ติดตามดอนกิโฆเต้ สักวันหนึ่งจะได้ครอบครองที่ดินอันมีน้ำล้อมรอบเป็นรางวัลตอบแทนจากนายของตนในการเดินทางครั้งนี้ ทั้งสองคนร่วมผจญภัยโดยต่อสู้กับศัตรูร้ายในความคิดของดอนกิโฆเต้ เช่น กังหันลมซึ่งดอนกิโฆเต้เข้าใจว่าเป็นยักษ์ จากนั้นบาทหลวงและกัลบก เพื่อนบ้านของดอนกิโฆเต้ จึงได้ออกติดตามและหาทางพาดอนกิโฆเต้กลับบ้านเพื่อจะได้รักษาอาการเสียจริตของเขา แต่ขณะเดียวกันจิตใจของเขาเหล่านั้นก็ถูกสั่นคลอนด้วยอุดมการณ์อัศวินจากชายวิกลจริต และได้เข้าไปพัวพันกับเรื่องอันเหลือเชื่อ หากมิว่าอย่างไร ทุกคนก็ยังคงต้องพาท่านผู้สูงอายุกลับบ้าน

## อ้างอิง

## แหล่งข้อมูลอื่น

* 
* บทแนะนำหนังสือ จากนิตยสารสารคดี 
* บทความแนะนำหนังสือ จากผู้จัดการ 

หมวดหมู่:วรรณกรรมในคริสต์ศตวรรษที่ 17
หมวดหมู่:วรรณกรรมในปี พ.ศ. 2148
หมวดหมู่:นวนิยาย
หมวดหมู่:วรรณกรรมภาษาสเปน
หมวดหมู่:วรรณกรรมสเปน
หมวดหมู่:ตัวละครชาวสเปน
หมวดหมู่:ตัวละครที่เป็นอัศวิน
การติดเกม

**การติดเกม** เป็นอาการเสพติดทางจิตวิทยา เกิดจากการเล่นเกมคอมพิวเตอร์หรือวิดีโอเกมมากจนส่งผลกระทบต่อกิจวัตรประจำวัน รวมถึงมีปฏิสัมพันธ์กับสังคมผู้เล่นเกมมากกว่าสังคมในชีวิตจริง ผู้ติดเกมอาจรู้สึกมุ่งมั่นเอาจริงเอาจังในการเล่น และรู้สึกว่าเลิกหรือหยุดเล่นได้ยาก นอกจากนี้ยังอาจมีผลกระทบรุนแรงจนถึงขั้นเสียสายตา

## สาเหตุที่เป็นไปได้

นักทฤษฎีส่วนใหญ่ให้ความสำคัญกับระบบให้ของตอบแทนภายในเกมเพื่ออธิบายธรรมชาติการติดเกม และเมื่ออ้างถึงนักเล่นเกมคนหนึ่งซึ่งฆ่าตัวตายในประเทศจีน หัวหน้าของบริษัทซอฟต์แวร์แห่งหนึ่งกล่าวว่า "ในโลกสมมุติที่ถูกสร้างขึ้นภายในเกม พวกเขาจะมีความมั่นใจและความพอใจ ซึ่งพวกเขาไม่อาจหาได้ในโลกแห่งความเป็นจริง"

## อาการ

ผู้เล่นบางคนอาจให้ความสนใจในปฏิสัมพันธ์ในเกมมากกว่าปฏิสัมพันธ์ในชีวิตจริง และยังอาจใช้เวลาหลายชั่วโมงต่อวันในการเล่นเกม ซึ่งอาจส่งผลกระทบต่อน้ำหนัก การนอนหลับ การทำงาน การหลีกเลี่ยงจากเพื่อนฝูง ครอบครัว และทำให้มีการแสดงออกที่แย่ลง

นอกจากนี้ ยังมีรายงานจากทั่วโลกเกี่ยวกับผู้เสียชีวิตและเสียสายตาจากการเล่นเกมติดต่อกันเป็นเวลาหลาย วันเนื่องจากส่งผลให้ร่างกายอ่อนเพลีย

## ดูเพิ่ม
* แม่หม้ายผัวติดเกม - ผู้ที่มีคู่สมรสติดเกม 

## อ้างอิง

## อ่านเพิ่ม

* 
* 
* 
* 
* 
* 
* 

## แหล่งข้อมูลอื่น
* http://www.healthygamer.net เว็บสำหรับการป้องกัน แก้ไขปัญหาติดเกม และทำแบบทดสอบการติดเกม (ภาษาไทย)
* www.olganon.org เว็บสำหรับคนติดเกมออนไลน์

หมวดหมู่:วัฒนธรรมวิดีโอเกม
หมวดหมู่:การเสพติด
แม่ม่ายติดคอมฯ

**แม่ม่ายติดคอมฯ** () เป็นคำเรียกผู้ใช้คอมพิวเตอร์เพื่อเล่นเกม ผ่อนคลาย เล่นอินเทอร์เน็ต หรือเขียนโปรแกรม เป็นต้น จนติดคอมพิวเตอร์ และขาดความสนใจหรือเอาใจใส่บุคคลรอบข้างโดยเฉพาะคู่ครองหรือคนรัก

อย่างไรก็ตามคนบางคนกลับพบว่าอินเทอร์เน็ตเป็นหนทางที่จะใช้ในการหาคู่ อย่างเช่น แหล่งเดตออนไลน์ และยังมีกลุ่มบางกลุ่มที่สนับสนุน "แม่ม่ายติดคอมฯ" ในชีวิตจริง รวมทั้งกลุ่มคนที่ติดเกมก็มีตัวแทนที่จะพูดตามสื่ออีกด้วย

## อ้างอิง

## ดูเพิ่ม
* การติดเกม
* การเสพติดคอมพิวเตอร์

## แหล่งข้อมูลอื่น

* http://www.gamerwidow.com เว็บกระดานข่าวอิเล็กทรอนิกส์สำหรับแม่ม่ายติดคอมฯ หรือคนที่มีอาการติดเกม 

หมวดหมู่:วัฒนธรรมวิดีโอเกม
หมวดหมู่:การเสพติด
23

**23** (**ยี่สิบสาม**) เป็นจำนวนธรรมชาติที่อยู่ถัดจาก 22 (ยี่สิบสอง) และอยู่ก่อนหน้า 24 (ยี่สิบสี่)

## คำเติมนำหน้า
* ภาษากรีก - 
* ภาษาละติน - 

## ความหมาย
* พ.ศ. 23 และ ค.ศ. 23
* 23 เป็นเลขอะตอมของวาเนเดียม
* มนุษย์มีโครโมโซม 23 คู่
* มีภาพยนตร์ชื่อ Number 23

## ในทางคณิตศาสตร์

หมวดหมู่:จำนวนเต็ม
รายชื่อภาพยนตร์ไทย พ.ศ. 2529

**รายชื่อภาพยนตร์ไทย ที่ออกฉายครั้งแรกใน พ.ศ. 2529**

## อ้างอิง
* ภาพยนตร์ไทยปี 2529 ที่ ThaiContentDB
* http://www.thaifilmdb.com
* http://www.thaifilm.com 

2529
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2529
รายชื่อภาพยนตร์ไทย พ.ศ. 2537

**รายชื่อภาพยนตร์ไทย ที่ออกฉายครั้งแรกในปี พ.ศ. 2537/1994**

## อ้างอิง
* ภาพยนตร์ไทยปี 2537 ที่ ThaiContentDB
* http://www.thaifilmdb.com
* http://www.thaifilm.com 

2537
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2537
รายชื่อภาพยนตร์ไทย พ.ศ. 2538

**รายชื่อภาพยนตร์ไทย ที่ออกฉายครั้งแรกในปี พ.ศ. 2538/1995** ซึ่งเป็นปีแรกที่ภาพยนตร์ไทย นำระบบเสียง Dolby Digital 5.1 (Dolby SR-D) มาใช้ โดยมี Dolby Stereo เป็นแทร็กเสียงสำรอง 

## อ้างอิง
* ภาพยนตร์ไทยปี 2538 ที่ ThaiContentDB

* http://www.thaifilmdb.com
* http://www.thaifilm.com 

2538
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2538
รายชื่อภาพยนตร์ไทย พ.ศ. 2542

**รางวัลภาพยนตร์ไทยประจำปี พ.ศ. 2542/1999**

**รายชื่อภาพยนตร์ไทย ที่ออกฉายครั้งแรกในปี พ.ศ. 2542/1999** 

## อ้างอิง
* ภาพยนตร์ไทยปี 2542 ที่ ThaiContentDB
* http://www.thaifilmdb.com
* http://www.thaifilm.com 

2542
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2542
รายชื่อภาพยนตร์ไทย พ.ศ. 2544

**รางวัลภาพยนตร์ไทยประจำปี พ.ศ. 2544/2001**

**รายชื่อภาพยนตร์ไทย ที่ออกฉายครั้งแรกในปี พ.ศ. 2544/2001 เรียงตามวันฉาย**

## อ้างอิง
* ภาพยนตร์ไทยปี 2544 ที่ ThaiContentDB
* http://www.thaifilmdb.com
* http://www.thaifilm.com 

2544
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2544
รายชื่อภาพยนตร์ไทย พ.ศ. 2545

**รางวัลภาพยนตร์ไทยประจำปี พ.ศ. 2545/2002**

**รายชื่อภาพยนตร์ไทย ที่ออกฉายครั้งแรกในปี พ.ศ. 2545/2002 เรียงตามวันฉาย**

## อ้างอิง
* ภาพยนตร์ไทยปี 2545 ที่ ThaiContentDB
* http://www.thaifilmdb.com
* http://www.thaifilm.com 

2545
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2545
รายชื่อภาพยนตร์ไทย พ.ศ. 2546

### รายชื่อรางวัลภาพยนตร์ไทยประจำปี พ.ศ. 2546 / ค.ศ.2003

### '''รายชื่อภาพยนตร์ไทยที่ออกฉายครั้งแรกในปี พ.ศ. 2546 / ค.ศ.2003 เรียงตามวันฉาย'''

## อ้างอิง
* ภาพยนตร์ไทยปี 2546 ที่ ThaiContentDB
* http://www.thaifilmdb.com
* http://www.thaifilm.com 

2546
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2546
รายชื่อภาพยนตร์ไทย พ.ศ. 2540

**รายชื่อภาพยนตร์ไทย ที่ออกฉายครั้งแรกในปี พ.ศ. 2540/1997 เป็นปีแรกที่ภาพยนตร์ไทยโรงชั้นหนึ่งทุกเรื่อง ใช้ระบบเสียงดิจิตอล Dolby SR-D 5.1 เป็นแทร็กหลัก และ Dolby Stereo อนาล็อกเป็นแทร็กสำรอง** 

## อ้างอิง
* ภาพยนตร์ไทยปี 2540 ที่ ThaiContentDB
* http://www.filmthaidb.com 
* http://www.thaifilm.com 

2540
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2540
รายชื่อภาพยนตร์ไทย พ.ศ. 2548

**รางวัลภาพยนตร์ไทยประจำปี พ.ศ. 2548/2005**

**รายชื่อภาพยนตร์ไทย ที่ออกฉายครั้งแรกในปี พ.ศ. 2548/2005 เรียงตามวันฉาย**

## อ้างอิง
* ภาพยนตร์ไทยปี 2548 ที่ ThaiContentDB
* http://www.thaifilmdb.com
* http://www.thaifilm.com 

2548
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2548
รายชื่อภาพยนตร์ไทย พ.ศ. 2547

**รางวัลภาพยนตร์ไทยประจำปี พ.ศ. 2547/2004**

**รายชื่อภาพยนตร์ไทย ที่ออกฉายครั้งแรกในปี พ.ศ. 2547/2004 เรียงตามวันฉาย**

## อ้างอิง
* ภาพยนตร์ไทยปี 2547 ที่ ThaiContentDB
* http://www.thaifilmdb.com
* http://www.thaifilm.com 

2547
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2547
รายชื่อภาพยนตร์ไทย พ.ศ. 2549

**รางวัลภาพยนตร์ไทยประจำปี พ.ศ. 2549/2006**

**รายชื่อภาพยนตร์ไทย ที่ออกฉายครั้งแรกในปี พ.ศ. 2549/2006 เรียงตามวันฉาย**

## อ้างอิง
* ภาพยนตร์ไทยปี 2549 ที่ ThaiContentDB
* http://www.thaifilmdb.com
* http://www.thaifilm.com 
* http://www.siamzone.com
* สรุปภาพยนตร์ประจำปี 2549: ภายใต้รอยต่อของความกดดันแบบ "เก่าไปใหม่มา" ของบ้านเมือง (นิตยสาร Starpics ฉบับที่ 702)

2549
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2549
คริสตีย็อง ดียอร์

**คริสตีย็อง ดียอร์** (; 21 มกราคม ค.ศ. 1905 - 24 ตุลาคม ค.ศ. 1957) เป็นนักออกแบบเสื้อผ้าชาวฝรั่งเศส เกิดที่เมืองกร็องวีล (Granville) จังหวัดม็องช์ แคว้นบัส-นอร์ม็องดี ประเทศฝรั่งเศส เป็นผู้ก่อตั้งแบรนด์ดียอร์ (Dior)

## ประวัติ
รูปดียอร์บนตราไปรษณียากรของประเทศโรมาเนีย|thumb|150px
คริสติย็อง ดิยอร์ เกิดเมื่อวันที่ 21 มกราคม 1905 เป็นบุตรชายของมอริส และ มาเดอลีน ดียอร์ 

ศึกษาด้านการทูต ณ โรงเรียนรัฐศาสตร์ () ในกรุงปารีส เขาเริ่มเข้าสู่อุตสาหกรรมแฟชั่นในช่วงปี ค.ศ. 1930 และเปิดร้านเสื้อผ้าของเขาเองในปารีสในปี ค.ศ. 1946

ในปี ค.ศ. 1947 เขาได้เปิดตัวแฟชั่นแนวใหม่นามว่า "นิวลุก" ซึ่งได้รับความนิยมอย่างมาก นั่นคือ เสื้อแบบไหล่แคบและกระโปรงยาว ซึ่งมาแทนที่เสื้อแบบไหล่กว้างและกระโปรงสั้นแบบตรงในสมัยสงครามโลกครั้งที่ 2 เสื้อผ้าแบบนิวลุกได้ปฏิวัติวงการแฟชั่นสตรี และทำให้ปารีสกลายเป็นศูนย์กลางของโลกแฟชั่น

การออกแบบของดียอร์ในยุคต่อมา เช่น ชุดแซ็ก (ชุดสตรีปล่อยยาวไม่มีเข็มขัด) แบบทรงตรง ยังคงทำให้ดียอร์เป็นผู้นำแฟชั่นในระดับสากล จนเมื่อดียอร์เสียชีวิต เขามีร้านเสื้อผ้าใน 24 ประเทศ และได้รับการสืบทอดต่อมาโดยอีฟว์ แซ็ง โลร็อง, มาร์ก บออ็อง (Marc Bohan), จันฟรังโก เฟร์แร (Gianfranco Ferre) และจอห์น แกลเลียโน (John Galliano)

คริสติย็อง ดิยอร์ เสียชีวิตในวันที่ 24 ตุลาคม 1957 ด้วยภาวะหัวใจล้มเหลว สิริอายุได้ทั้งสิ้น 52 ปี

ปัจจุบัน ดียอร์ยังคงเป็นยี่ห้อชั้นนำในโลกแฟชั่นและมีผลิตภัณฑ์มากมายหลากหลายประเภท อาทิ เสื้อผ้าบุรุษและสตรี เครื่องหนัง เครื่องสำอาง น้ำหอม ซึ่งล้วนได้รับความนิยมไม่เสื่อมคลาย

## อ้างอิง

## แหล่งข้อมูลอื่น

หมวดหมู่:นักออกแบบเสื้อผ้าชาวฝรั่งเศส
หมวดหมู่:ชาวฝรั่งเศสที่มีความหลากหลายทางเพศ
หมวดหมู่:บุคคลจากจังหวัดม็องช์
ประมวลกฎหมายฮัมมูราบี

thumb|300px|แผ่นจารึกประมวลกฎหมายฮัมมูราบี

**ประมวลกฎหมายฮัมบูราบี** เป็นบทบัญญัติที่รวบรวมกฎหมายต่าง ๆ และพระราชกฤษฎีกาของพระเจ้าฮัมมูราบี ราชาแห่งบาบิโลเนีย และเป็นประมวลกฎหมายที่เก่าแก่ที่สุด ประมวลกฎหมายนี้คัดลอกไว้โดยการแกะสลักลงบนหินบะซอลต์สีดำสูง 2.25 เมตร ซึ่งต่อมาทีมนักโบราณคดีฝรั่งเศสขุดพบที่ Sūsa ประเทศอิรัก ในช่วงฤดูหนาวปี 1901 ถึง 1902 หินสลักนี้แตกเป็น 3 ชิ้น และได้รับการบูรณะ ปัจจุบัน ประมวลกฎหมายฮัมมูราบีอยู่ในพิพิธภัณฑ์ลูฟร์ กรุงปารีส
 ประเทศฝรั่งเศส

กฎหมายดังกล่าวเป็นกฎหมายอาณาจักรบาบิโลน โดยยึดหลักที่ปัจจุบันเรียกว่า "ตาต่อตา ฟันต่อฟัน" อันหมายถึงทำผิดอย่างไรได้โทษอย่างนั้น ซึ่งแม้บทลงโทษตามกฎหมายฮัมมูราบีจะดูว่าโหดเหี้ยมตามความคิดของคนสมัยใหม่ แต่การทำกฎหมายให้เป็นลายลักษณ์อักษรและพยายามใช้บังคับอย่างเป็นระบบกับทุกคน และการ "ถือว่าเป็นผู้บริสุทธิ์ไว้ก่อนจนกว่าจะได้รับการพิสูจน์ว่าผิด" นับเป็นหลักการสำคัญที่นับเป็น
วิวัฒนาการทางอารยธรรมของมนุษย์ 

มีทฤษฎีใหม่บางทฤษฎีถือว่า การนับกฎหมายฮัมมูราบีให้สถานะอย่างประมวลกฎหมายอย่างปัจจุบันนั้นไม่ถูกต้องนัก ความจริงเป็นเพียงอนุสรณ์ว่ากษัตริย์ฮัมมูราบีเป็น "ตัวอย่างกษัตริย์ที่ทรงไว้ซึ่งความยุติธรรม" เท่านั้น เพราะในชีวิตของคนย่อมมีความผิดอย่างอื่นที่ไม่ใช่การลักขโมย

หมวดหมู่:ประวัติศาสตร์กฎหมาย
หมวดหมู่:นิติศาสตร์
หมวดหมู่:กฎหมาย
พระวิศวกรรม

**พระวิศวกรรม** () หรือ **พระวิสสุกรรม** () หรือ **พระวิษณุกรรม** เป็นเทวดาในศาสนาฮินดูและศาสนาพุทธและเทวดาผู้เป็นนายช่างใหญ่ของพระอินทร์ ตามตำนานกล่าวว่า เป็นผู้สร้างเครื่องมือ สิ่งของต่าง ๆ ให้เกิดขึ้น และเป็นแบบอย่างให้กับมนุษย์สืบมา  

พระวิศวกรรมรับเทวโองการต่าง ๆ จากพระอินทร์ เพื่อสร้าง อุปกรณ์ สิ่งของ อาคาร ต่าง ๆ มากมาย เป็นผู้นำวิชาช่าง มาสอนแก่มนุษย์ นับแต่นั้นมามนุษย์จึงรู้จักการสร้างและใช้งานสิ่งของต่าง ๆ จนมีการพัฒนารูปแบบมาจนถึงปัจจุบันนี้    

ช่างไทยแขนงต่าง ๆ ให้ความเคารพบูชาพระวิศวกรรมในฐานะครูช่าง หรือเทพแห่งวิศวกรรมของไทย โดยเรามักพบเห็นรูปจำลององค์ท่านได้บ่อย ๆ ตามสถานศึกษาทางช่างทุกสถาบัน โดยนิยมสร้างอยู่สองท่า คือ ท่าประทับนั่งห้อยพระบาท พระหัตถ์ข้างหนึ่งถือ ผึ่ง (จอบสำหรับขุดไม้) และอีกข้างถือ ดิ่ง และท่าประทับยืนมือขวาถือไม้เมตรหรือไม้วา มือซ้ายถือลูกดิ่งและไม้ฉาก 

ที่มาขององค์พระวิษณุกรรมทั้ง 2 ท่านี้ พอขยายความได้ว่า 
หากสถาบันใดเปิดสอนวิชาชีพช่างก่อสร้าง มักอยู่ในท่ายืนมือถือลูกดิ่งและไม้เมตรหรือไม้วาอันเป็นเครื่องมือของช่างก่อสร้างมาแต่สมัยโบราณซึ่งช่างทั้งหลายทราบดีว่าเป็นเครื่องมือสำหรับวัดระยะ วัดความเที่ยงตรง แต่สิ่งที่นอกเหนือไปจากนั้นยังแฝงไปด้วยปรัชญาในการดำเนินชีวิต คือความแม่นยำ เที่ยงตรง ไม่เอนเอียงในทางปฏิบัติ ซึ่งเป็นที่มาของช่างที่ดี คือความมีคุณธรรมประจำใจ 
หากสถาบันใดเปิดสอนวิชาชีพสาขาอื่น ๆ ที่ไม่ใช่ช่างก่อสร้างอยู่ด้วย มักจะใช้ท่านั่ง เข้าใจว่าผู้สร้างคงจะชี้ให้เห็นเด่นชัดถึงสถาบันผู้ผลิตช่างก่อสร้าง อันเป็นช่างเก่าแก่มีมาแต่ก่อนแล้ว

## ศาสนาพุทธ
ในชาตกัฏฐกถา สภชาดก กล่าวว่า ท่านเป็นผู้สร้างอาศรมให้แก่พระโพธิสัตว์หลายพระองค์ (ก่อนที่จะอุบัติเป็นพระพุทธเจ้า) เช่น ในพระเวสสันดรชาดก เป็นผู้สร้างบันไดเงิน บันไดทอง บันไดแก้ว ทอดจากสวรรค์ชั้นดาวดึงส์ลงมายังโลกมนุษย์ที่เมืองสังกัสสนคร ซึ่งเป็นเส้นทางที่พระพุทธเจ้าใช้เสด็จลงจากสวรรค์ชั้นดาวดึงส์ (หลังจากเสด็จขึ้นไปโปรดพุทธมารดาบนสวรรค์ในช่วงเข้าพรรษา)

นอกจากจะเป็นสถาปนิกและเป็นวิศวกรด้านโยธาและสำรวจ ดังจะเห็นได้จากผลงาน 2 ประการที่ว่านี้แล้ว พระวิศวกรรม ยังเป็นวิศวกรเครื่องกลอีกด้วย กล่าวคือ ท่านเป็นผู้สร้างวาฬสังฆาตยนต์ ซึ่งเป็นกงล้อหมุนรอบองค์พระสถูป ปกปักรักษาป้องกันมิให้บุคคลเข้าใกล้พระบรมสารีริกธาตุของพระพุทธเจ้า เมื่อครั้งที่พระเจ้าอชาตศัตรูได้รับส่วนแบ่งพระบรมสารีริกธาตุหลังพุทธปรินิพพานและอัญเชิญไปประดิษฐานไว้ในองค์พระสถูปที่ว่านี้

[right|thumb|upright|พระวิษณุกรรม [อาณาจักรละโว้|ศิลปะลพบุรี พิพิธภัณฑสถานแห่งชาติ พระนคร]]

## ความเข้าใจผิดเกี่ยวกับพระวิษณุกรรมและพระวิษณุ
คนไทยเรียกพระวิศวกรรมว่า 'พระวิษณุกรรม' และในที่สุดได้กร่อนลงเหลือเพียง 'พระวิษณุ' ซึ่งเป็นชื่อของเทพที่คนไทยรู้จักกันในฐานะหนึ่งใน 3 เทพสำคัญของศาสนาฮินดู อันได้แก่ พระพรหม พระวิษณุ และพระศิวะ ทำให้หลายคนเข้าใจว่าพระวิษณุเป็นเทพแห่งวิศวกรรม ซึ่งเป็นความเข้าใจที่คลาดเคลื่อน

"กรุงเทพมหานคร อมรรัตนโกสินทรฯ มหาสถาน อมรพิมานอวตารสถิต สักกะทัตติยวิษณุกรรมประสิทธิ์" หมายถึง กรุงเทพมหานคร เมืองแห่งเทวดานั้น **พระวิษณุกรรม** เป็นผู้สร้าง ตามพระบัญชาของพระอินทร์

## อ้างอิง

วิศวกรรม
วิศวกรรม
วิศวกรรม
โลกาภิวัตน์

**โลกาภิวัตน์** (มักเขียนผิดเป็น **โลกาภิวัฒน์**) หรือ **โลกานุวัตร** () คือ ผลจากการพัฒนาการติดต่อสื่อสาร การคมนาคมขนส่ง และเทคโนโลยีสารสนเทศ อันแสดงให้เห็นถึงการเจริญเติบโตของความสัมพันธ์ทางเศรษฐกิจ การเมือง เทคโนโลยี และวัฒนธรรมที่เชื่อมโยงระหว่างปัจเจกบุคคล ชุมชน หน่วยธุรกิจ และรัฐบาล ทั่วทั้งโลก

โลกาภิวัตน์ ตามพจนานุกรมฉบับราชบัณฑิตยสถาน พ.ศ. 2542 หมายถึง "การแพร่กระจายไปทั่วโลก การที่ประชาคมโลกไม่ว่าจะอยู่ ณ จุดใด สามารถรับรู้ สัมพันธ์ หรือรับผลกระทบจากสิ่งที่เกิดขึ้นได้อย่างรวดเร็วกว้างขวาง ซึ่งเนื่องมาจากการพัฒนาระบบสารสนเทศเป็นต้น

## อ้างอิง

หมวดหมู่:การค้าระหว่างประเทศ
หมวดหมู่:วิวัฒนาการทางสังคมวัฒนธรรม
ลโกาภิวัฒน์
ลโกาภิวัฒน์
ลโกาภิวัฒน์
*
หมวดหมู่:ทฤษฎีประวัติศาสตร์
หมวดหมู่:วิวัฒนาการสังคม-วัฒนธรรม
หมวดหมู่:ภูมิศาสตร์เศรษฐศาสตร์
หมวดหมู่:ภูมิศาสตร์วัฒนธรรม
หมวดหมู่:รัฐบาลโลก
หมวดหมู่:ทุนนิยม
ศาลจำลอง

**ศาลจำลอง** () เป็นกิจกรรมนอกหลักสูตรของโรงเรียนกฎหมายซึ่งเป็นการจำลองการพิจารณาพิพากษาคดีในศาล 

ในการดำเนินกิจกรรมศาลจำลองนี้ ผู้เข้าร่วมจะได้รับคดีไว้ล่วงหน้าก่อนการพิจารณาพิพากษาคดี พวกเขาต้องทำการวิเคราะห์ วิจัย และเตรียมคดี โดยกระทำทุกกระบวนการเสมือนว่าเป็นทนายความของฝ่ายใดฝ่ายหนึ่ง (โจทก์หรือจำเลย ผู้ร้องหรือผู้ถูกร้อง) หรือทั้งสองฝ่าย เพื่อฝึกทักษะการใช้เหตุผลและการว่าความ จากนั้นผู้แข่งขันจะต้องเขียนคำให้การ และเตรียมแถลงการณ์ด้วยวาจา

คดีที่เป็นปมปัญหานั้นมักเป็นคดีที่มีความโดดเด่นทั้งในด้านของกฎหมายที่นำมาปรับใช้ ตลอดจนวิธีพิจารณาความ ผู้เข้าแข่งขันมักได้รับการสนับสนุนจากสถาบันการศึกษาของตนหรือองค์กรต่างๆที่สนใจในด้านกฎหมาย 

คดีที่ได้รับนั้น ส่วนใหญ่จะเป็นคดีที่มีความเกี่ยวข้องคล้ายคลึงกันกับคดีความที่น่าสนใจที่เกิดขึ้นจริงในช่วงเวลานั้นๆ และบางครั้งก็มีการตั้งปมปัญหาขึ้นมาใหม่ให้ยุ่งยากซับซ้อนขึ้นเพื่อท้าทายประเด็นทางกฎหมาย

ด้วยประสบการณ์ที่ผู้เข้าร่วมการแข่งขันศาลจำลองได้ฝึกฝน สำนักงานกฎหมายที่เกี่ยวข้องในด้านการฟ้องร้องคดี มักจะรับนักเรียนกฎหมายที่เคยเข้าร่วมการแข่งขันนี้เข้าทำงาน

สำหรับประเทศไทยนั้น คณะนิติศาสตร์ของมหาวิทยาลัยต่าง ได้มีการจัดทำกิจกรรมศาลจำลองนี้ ในรูปแบบภาษาไทย และภาษาอังกฤษ ทั้งที่เป็นลักษณะรายวิชาประกบอการเรียนการสอน การเผยแพร่ความรู้เกี่ยวกับกระบวนการพิจารณาพิพากษาคดีในศาล วิพากษ์และตีแผ่ประเด็นกฎหมายที่อยู่ในความสนใจในขณะนั้น รวมทั้งยังมีการส่งตัวแทนนิสิต นักศึกษาไปแข่งขันในระดับนานาชาติอีกด้วย อาทิ การแสดงศาลจำลองของนักศึกษา ในงานวันรพี ที่จัดขึ้นโดยคณะนิติศาสตร์ มหาวิทยาลัยธรรมศาสตร์, ในปี 2005-2006 คณะนิติศาสตร์ จุฬาลงกรณ์มหาวิทยาลัย เข้าร่วมการแข่งขัน Willem C. Vis International Commercial Arbitration Moot Competition ณ กรุงเวียนนา สาธารณรัฐออสเตรีย และ ณ เขตการปกครองพิเศษฮ่องกง สาธารณรัฐประชาชนจีน และเข้าร่วมการแข่งขัน Phillip C. Jessup International Law Competition ณ กรุงวอชิงตัน ดี. ซี. สหรัฐอเมริกา, ในปี 2008 คณะนิติศาสตร์ มหาวิทยาลัยธรรมศาสตร์ คว้า 4 รางวัลจากการแข่งขัน International Law Moot Court Competition (Asia Cup 2008) ซึ่งจัดโดยกระทรวงการต่างประเทศญี่ปุ่น ณ กรุงโตเกียว ประเทศญี่ปุ่น เป็นต้น

หมวดหมู่:ศาล
หมวดหมู่:นิติศาสตร์
หมวดหมู่:การแข่งขัน
กิจกรรมนอกหลักสูตร

**กิจกรรมนอกหลักสูตร** () คือ กิจกรรมที่นักเรียนนักศึกษาปฏิบัตินอกเหนือจากขอบเขตของหลักสูตรปกติของการศึกษาในโรงเรียนหรือมหาวิทยาลัย กิจกรรมนอกหลักสูตรมีอยู่ในทุกระดับชั้นการศึกษา ตั้งแต่ชั้นประถมศึกษา มัธยมศึกษา ไปจนถึงวิทยาลัย หรือมหาวิทยาลัย

กิจกรรมนอกหลักสูตร โดยทั่วไปมักเป็นไปโดยความสมัครใจมากกว่าถูกบังคับให้เข้าร่วม และส่วนใหญ่ไม่ต้องเสียค่าใช้จ่ายในการสมัคร และมักเป็นกิจกรรมที่เกี่ยวข้องในด้านสังคมหรือการบำเพ็ญประโยชน์ ไม่เน้นวิชาการ แต่อาจเกี่ยวข้องกับวิชาที่ศึกษา และมีอยู่หลากหลายด้าน เช่น กิจกรรมออกค่ายอาสา ค่ายศิลปะ ชมรมวิทยาศาสตร์ ชมรมดนตรีหรือกีฬาต่างๆ ชมรมวรรณศิลป์ โต้วาที เป็นต้น ซึ่งผู้เข้าร่วมมักอยู่ในระดับอายุหรือการศึกษาที่ใกล้เคียงกัน

นักเรียนนักศึกษาที่เข้าร่วมกิจกรรมนอกหลักสูตร มักจะดำเนินการจัดการกิจกรรมเหล่านั้นด้วยตนเอง ภายใต้การควบคุมดูแลของคณาจารย์ และการสนับสนุนจากผู้มีอุปการคุณ

## ดูเพิ่ม
* กิจการนักศึกษา

หมวดหมู่:การศึกษา
หมวดหมู่:กิจกรรมมหาวิทยาลัย
เบ็นโต

thumb|200px|เบ็นโตหรืออาหารปิ่นโตแบบญี่ปุ่น

**เบ็นโต** () หมายถึงอาหารที่จัดเตรียมใส่กล่องเพื่อสะดวกต่อการพกพาไปรับประทานนอกบ้าน หรือระหว่างการเดินทาง คล้ายกับข้าวกล่อง (lunch box) ของสหรัฐอเมริกา โดยส่วนมากกล่องที่ใส่จะมีลักษณะเป็นหลุมหลายหลุม เหมือนกับถาดหลุม เพื่อจะได้สามารถจัดอาหาร เช่น ข้าวสวย กับข้าว รวมถึงเครื่องเคียงอื่น ๆ ใส่ลงในกล่องได้อย่างเป็นสัดส่วน 

ปัจจุบันในประเทศญี่ปุ่นมีเบ็นโตมากมายหลายชนิดให้เลือกรับประทาน ทั้งตามสถานีรถไฟภัตตาคาร ห้างสรรพสินค้า และร้านสะดวกซื้อทั่วไป ส่วนในประเทศไทย สามารถหารับประทานได้ตามภัตตาคารอาหารญี่ปุ่นหลายแห่ง

มีการสันนิษฐานว่าคำว่า ปิ่นโต ของไทย น่าจะเพี้ยนมาจากคำว่า เปี้ยนตัง (便當) ของจีน และเบ็นโตของญี่ปุ่นนี่เอง

## ดูเพิ่ม
* ซูชิ
* โอนิงิริ

## อ้างอิง

หมวดหมู่:คำศัพท์เกี่ยวกับอาหารญี่ปุ่น
ผ้าขาวม้า

200px|thumb|จิตรกรรมรูปบุรุษพาดผ้าขาวม้าไว้บนบ่าสองคน และเคียนพุงอีกหนึ่งคน
**ผ้าขาวม้า** เป็นผ้าสารพัดประโยชน์ที่คนไทยใช้มาแต่โบราณ ส่วนใหญ่ผู้ใช้จะเป็นเพศชาย สามารถใช้นุ่งอาบน้ำ เช็ดตัว คลุมหัวกันแดด หรือทำเปลก็ได้ บ้างก็เรียกว่า “ผ้าเคียนเอว”

200px|thumb|left|จิตรกรรมรูปบุรุษ (ขวา) พาดผ้าขาวม้าไว้บนบ่า

ผ้าขาวม้ามีลักษณะเป็นผ้ารูปสี่เหลี่ยมผืนผ้า ความกว้างประมาณ 2 ศอก ยาวประมาณ 3-4 ศอก เป็นผ้าสำหรับผู้ชายใช้นุ่งแบบลำลอง ความกว้างจึงเท่ากับระยะจากเอวถึงกลางหน้าแข้ง ความยาวเท่ากับระยะพันรอบตัวแล้วเหลือเศษอีกเล็กน้อย โดยมากทอเป็นลายตารางเล็ก ๆ นิยมใช้ด้ายหลายสี อย่างไรก็ตาม ผ้าสีเดียว ที่มีขนาดเท่ากับผ้าขาวม้าลายตารางหมากรุกแบบนี้ หากนำมาใช้นุ่งสำหรับผู้ชาย ก็นิยมเรียกผ้าขาวม้าเช่นกัน ผ้าขาวม้าในประเทศไทยมีชื่อเรียกแตกต่างกัน ขึ้นอยู่กับท้องถิ่น ซึ่งคำว่าผ้าขาวม้า เป็นภาษาทางภาคกลาง ส่วนในภาคอีสานบางแห่งเรียกว่าผ้าแพร ซึ่งมักจะได้จากการทอด้วยเครื่องทอผ้าที่เรียกว่า กี่ และจะทอเป็นขนาดยาวประมาณ 20-30 เมตร ต่อการทอแต่ละครั้งแล้วจึงตัดแบ่งออกเป็นผืน ผืนละ 1 วา หรือ ประมาณ 1 เมตรครึ่ง ดังนั้น บางท้องถิ่นจึงเรียกว่าผ้าแพรวา เรียกตามความยาวของผ้าแต่ละผืน

สีและลวดลายของผ้าขาวม้าจะแตกต่างกันไปตามความนิยมของท้องถิ่นโดยทางภาคกลาง ผ้าขาวม้าจะมีลวดลายเป็นตาลายสก๊อต และของภาคอีสานจะเป็นแบบตาเล็ก ๆ

คำว่า ผ้าขาวม้า มาจากภาษาเปอร์เซียคำว่า กะมัรบันด์ (Kamar band) โดย กะมัร แปลว่า เอว และ บันด์ แปลว่า พัน แปลรวมกันว่าผ้าพันเอว

## อ้างอิง

หมวดหมู่:ผ้าไทย